Diari Oficial de la Generalitat Valenciana


Sumari del DOGV 8454, del 31-12-2018 (2018/12105)

RESOLUCIÓ de 21 de desembre de 2018, de la directora general de la Fundació Palau de les Arts Reina Sofía, per la qual es dona publicitat a l'oferta d'ocupació pública d'aquesta entitat de 2018.
--------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8454

Data del DOGV
:   31-12-2018

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2018/12258


Data del document
:   21-12-2018

Organisme emissor
:   Fundació de la Comunitat Valenciana Palau de les Arts Reina Sofia

Tipus de document
:   Resolució

Descriptors 

:   * concurs administratiu

RESOLUCIÓ de 21 de desembre de 2018, de la directora general de la Fundació Palau de les Arts Reina Sofía, per la qual es dona publicitat a l'oferta d'ocupació pública d'aquesta entitat de 2018. [2018/12306]  
Fent ús de les facultats conferides en l'article 25 dels Estatuts aprovats pel Patronat i elevats a escriptura pública atorgada davant del notari de València Alejandro Cervera Taulet, el 17 de gener de 2018, amb el número de protocol 121, la directora general va aprovar amb data 21 de desembre de 2018, l'oferta d'ocupació pública de la Fundació Palau de les Arts Reina Sofía, d'ara en avant LES ARTS, corresponent a 2018.  
  
Segons la normativa d'aplicació, la Direcció General de Pressupostos de la Conselleria d'Hisenda i Model Econòmic, ha emés informe favorable a l'oferta d'ocupació pública de LES ARTS per a 2018, la qual inclou la taxa addicional per a l'estabilització d'ocupació temporal.  
  
Per tot això, en execució de les atribucions previstes en l'article 25 dels Estatuts de LES ARTS i amb l'autorització de la Direcció General de Pressupostos de la Conselleria d'Hisenda i Model Econòmic, amb data 20 de desembre de 2018, aquesta Direcció general, resol:  
  
  
Primer  
Publicar al Diari Oficial de la Generalitat Valenciana l'oferta d'ocupació pública de LES ARTS corresponent a 2018, que ascendeix a un total de quinze (15) llocs, sis (6) d'ells resultat de la taxa de reposició corresponent a aquesta entitat i nou (9) resultat de la taxa addicional per a l'estabilització d'ocupació temporal d'acord amb el que estableix l'article 19 de la Llei 6/2018, de 3 de juliol, de Pressupostos Generals de l'Estat per a l'any 2018 i punt huit, apartat 6 del Decret llei 3/2018, de 13 de juliol, pel qual es modifica la Llei 22/2017, de 29 de desembre, de pressupostos de la Generalitat per a l'exercici 2018 que figura en l'annex d'aquesta resolució.  
  
Segon  
L'oferta d'ocupació pública conté llocs de treball dotats pressupostàriament i prevists en la relació de llocs de treball que LES ARTS està elaborant.  
No procedeix reservar llocs per a cobrir-los mitjançant promoció, ja que aquest mecanisme està regulat al conveni col·lectiu propi de la Fundació i actua de forma independent, per la qual cosa s'estableix un únic torn lliure.  
  
Tercer  
Els processos selectius derivats d'aquesta oferta d'ocupació pública, els haurà de realitzar la Direcció de LES ARTS en el termini màxim de tres (3) anys, segons el que estableix l'article 70 del Reial decret legislatiu 5/2015, de 30 d'octubre, pel qual s'aprova el text refós de la Llei de l'Estatut Bàsic de l'Empleat Públic, d'acord amb la Llei 22/2017, de 29 de desembre, de pressupostos de la Generalitat per a l'exercici 2018 i Decret llei 3/2018, de 13 de juliol, pel qual es modifica aquesta.  
  
Les convocatòries corresponents respectaran el que estableix la Resolució de 15 de maig de 2018, del director general de Sector Públic, Model Econòmic i Patrimoni, la qual disposa la publicació de l'Acord de la Comissió de Diàleg Social del Sector Públic Instrumental de la Generalitat relatiu a criteris per a la reducció de temporalitat del sector públic instrumental de la Generalitat i l'oferta d'ocupació pública per al període 2017-2019, i Resolució de 15 de maig, del conseller d'Hisenda i Model Econòmic, per la qual es dicten instruccions i es disposa la publicació del II Acord de la Comissió de Diàleg Social del Sector Públic Instrumental de la Generalitat en matèria de criteris generals d'aplicació a les ofertes d'ocupació i les seues convocatòries en el sector públic instrumental de la Generalitat.  
  
En compliment amb aquesta resolució de 15 de maig, del total de llocs convocats, es reservarà una quota no inferior al 7 % de les vacants per a ser cobertes per persones amb diversitat funcional, amb grau igual o superior al 33 %, sempre que aquesta siga compatible amb la realització de les funcions pròpies del lloc de treball. Aquesta reserva es desglossarà d'acord amb el que estableix la resolució esmentada.  
  
Quart  
Amb la finalitat de promoure la igualtat efectiva de gènere, les bases de la convocatòria dels llocs inclouran, com a primer criteri de desempat, la resolució en favor del gènere que estiguera infrarepresentat, a nivell de LES ARTS, en el col·lectiu al qual pertanga el lloc a cobrir, i s'establiran com a criteris secundaris de desempat qualssevol altres d'utilització comuna.  
  
Aquesta resolució tindrà els efectes que procedisquen d'acord amb les seues característiques i naturalesa a partir del dia següent al de la seua publicació i contra aquesta, que esgota la via administrativa, es podrà interposar recurs contenciós administratiu en el termini de dos mesos, a comptar des del dia següent al de la publicació. Potestativament, es podrà interposar recurs de reposició en el termini d'un mes, a comptar des de el dia següent al de la publicació, davant de l'òrgan que l'ha dictada.  
  
València, 21 de desembre de 2018.- La directora general: Maria Immaculada Pla Vilar.  
  
  
  
ANNEX  
  
 Codi Grup. Prof.   
 lloc Denominació i nivell  
1 2005 Tècnic superior RRHH IIIB-14  
2 2041 Oficial de sistemes IVB-20  
3 4001 Secretari/ària tècnic/a de l'OCV Fora de conveni  
4 4002 Concertino Fora de conveni  
5 4033 Principal (Viola) III-2  
6 4068 Tutti (Primer violí) I-6  
7 4075 Tutti (Primer violí) I-6  
8 4080 Tutti (Segon violí) II-6  
9 4085 Tutti (Segon violí) II-6  
10 4086 Tutti (Segon violí) II-6  
11 4098 Tutti (Viola) III-6  
12 4103 Tutti (Violoncel) IVA-6  
13 5056 Tècnic/a d'il·luminació IVB-18  
14 5123 Tècnic/a de caracterització IVB-18  
15 5137 Tècnic/a de vestuari IVB-18